Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu: Israel etenee Rafahiin -
ja tuhoaa Hamasin sen viimeisestä linnakkeesta -
tarvittaessa vaikka ilman USA:n tukea.
USA ei onnistunut viemään läpi turvaneuvostossa päätöslauselmaa, -
jossa vaadittiin välitöntä tulitaukoa Gazaan -
sekä kaikkien 134 panttivangin vapauttamista.
USCentcomin komentaja, kenraali Michael Kurilla on huolissaan -
Venäjän, Iranin ja Kiinan liittolaisuuden syvenemisestä.
Israel aikoo tuhota Hamasin sen viimeisestä linnakkeesta, Rafahista, -
tarvittaessa myös ilman Yhdysvaltojen tukea.
USA:n ulkoministeri Antony Blinken saapui Israeliin tarkoituksenaan -
edistää entistä painokkaammin Bidenin hallinnon Gaza-linjaa.
Ennen Israeliin tuloaan Blinken tapasi Saudi-Arabian ja Egyptin johtoa -
sekä osallistui ulkoministeritason kokoukseen palestiinalaishallinnon, -
Qatarin, Saudi-Arabian, Jordanian ja Egyptin edustajien kanssa.
Kokouksessa koordinoitiin Bidenin hallinnon esittämiä jatkosuunnitelmia.
Meillä oli tänään hyvin antoisat tapaamiset presidentti Sisin, -
ulkoministeri Shoukryn ja muiden kollegojemme kanssa.
Parin viime päivän aikana -
olen tavannut lähes kaikki alueelliset kumppanimme: Saudi-Arabian, -
Egyptin, Jordanian, Arabiemiraatit, Qatarin, palestiinalaishallinnon.
Oli hienoa, että ulkoministeri isännöi -
tämänpäiväistä arabimaiden ulkoministerikokousta.
Olen viime viikkoina keskustellut henkilökohtaisesti heidän kanssaan, -
mutta nyt oli hyvä kokoontua yhteen -
ja vaihtaa ajatuksia tämänhetkisestä tilanteesta ja jatkosuunnitelmista.
Monista tärkeimmistä asioista vallitsee selkeä yksimielisyys.
Ensinnäkin tarvitaan välitöntä ja kestävää tulitaukoa.
Samoin panttivangit on vapautettava.
Tämä mahdollistaisi sen, että alueelle saadaan toimitettua lisää apua -
ihmisten kärsimysten lievittämiseksi sekä rakennettua jotain kestävämpää.
Olemme työstäneet tähän liittyen Egyptin, Qatarin ja Israelin kanssa -
varteenotettavaa ehdotusta.
Hamas vastasi siihen.
Neuvottelijat jatkavat työtään, kuilut kaventuvat -
ja sopimuksen työstämistä jatketaan Dohassa.
Sovun syntyminen on vaikeaa, mutta uskon, että se on mahdollista.
Sovimme, että jatkamme koordinointia.
Sovimme myös, että asiantuntijat tapaavat pian, -
jotta päästää sopimaan konkreettisista toimista avun lisäämiseksi Gazaan.
Toivomme, että tällä kaikella -
pystytään vaikuttamaan juuri tähän hetkeen, -
sillä ihmisten kärsimysten takia ei ole enää varaa odottaa tai jatkaa sotaa.
Toivomme, että alueelle koittaa vielä uusi sopuisa aikakausi -
ja että tämä konflikti päättyy kahden valtion ratkaisun myötä:
perustamalla palestiinalaisvaltio vuoden 1967 rajoille -
Itä-Jerusalem pääkaupunkinaan.
Toivomme sellaista aikakautta, -
jolloin palestiinalaiset ja israelilaiset saavat elää turvallisesti-
ja jossa yhteistyö avaa koko Lähi-itää hyödyttäviä mahdollisuuksia.
Arabimaat ovat koordinoineet -
näkemyksiään Gazan sodasta ja sen jälkeisestä ajasta.
Ulkoministeri Blinken puhui USA:n pyrkimyksestä -
viedä turvaneuvostossa läpi päätöslauselma, -
jossa vaaditaan välitöntä tulitaukoa ja sen vastineeksi -
kaikkien Hamasin 7.10. sieppaamien panttivankien vapauttamista.
Panttivangit ovat olleet Gazassa 168 päivää.
Tulitauko olisi paras ja nopein keino saada toimitettua lisää apua alueelle.
Mutta se ei ole ainoa keino. Muutaman viime viikon aikana -
avuntoimituksissa palestiinalaisille on tapahtunut hieman parannusta, -
mutta se ei vielä riitä.
Kuten sanoin, apua on saatava toimitettua lisää kestävällä tavalla -
niin maalta, mereltä kuin ilmasta.
Turvaneuvoston äänestys USA:n esittämästä välittömästä tulitauosta -
kaikkien Hamasin panttivankien vapauttamista vastaan -
päättyi siihen, että Venäjä ja Kiina kaatoivat esityksen veto-oikeudellaan.
Tavattuaan ulkoministeri Blinkenin puolustusministeriössä Tel Avivissa -
Israelin pääministeri Benjamin Netanjahu julkaisi videolausunnon, -
jossa hän sanoi Israelin arvostavan USA:lta saamaansa tukea.
Samalla hän korosti, -
että Israel ei aio luopua tavoitteestaan tuhota terroristijärjestö Hamas.
Tapasin tänään ulkoministeri Blinkenin. Kerroin hänelle, -
että arvostan suuresti USA:lta saamaamme tukea.
Sanoin, että tunnustamme tarpeen evakuoida siviilit sota-alueelta.
Otamme tietysti huomioon myös humanitaariset tarpeet.
Totesin samalla, että emme voi kukistaa Hamasia -
menemättä Rafahiin ja tuhoamatta loppuja pataljoonia.
Sanoin toivovani, että saisimme toimillemme USA:n tuen -
mutta että tarvittaessa toimimme yksin.
Israelin puolustusministeri Joav Gallant -
vieraili IDF:n tiedusteluyksikössä ja painotti, -
että tässä sodassa ei tehdä kompromisseja.
Joukkomme operoivat paraikaa Khan Yunisin ja Shifan sairaalan sektorilla.
Rafahissa olemme saaneet merkittäviä voittoja -
Hamasin väliportaan johtajista.
Shifan yllätysoperaation saavutukset ovat olleet erittäin vaikuttavia.
Kukaan ei osannut odottaa tätä hyökkäystä.
Puoli vuotta sitten meiltä meni kuukausi päästä Shifaan.
Nyt toteutimme salamahyökkäyksen iskujoukoilla ja jalkaväkijoukoilla.
Joukkomme nappasivat terroristit minuuteissa.
Loput terroristit voivat joko antautua tai kuolla asemiinsa.
Eliminoimme heidät yksi toisensa jälkeen.
Tässä sodassa ei tehdä kompromisseja.
Gallant antoi kommenttinsa tilanteessa, -
jossa IDF piirittää Shifan sairaalaa Gazassa.
Suuri joukko Hamasin ja Islamilaisen jihadin terroristeja -
on linnoittautunut sairaalan ensiapupoliklinikalle -
eikä suostu kohtaamaan vääjäämätöntä kohtaloaan.
Taistelut sairaala-alueella ja rakennusten sisällä jatkuvat.
Osa Hamasin ja Islamilaisen jihadin terroristeista -
on linnoittautunut sairaalan ensiapupoliklinikalle.
Evakuoimme nyt potilaita toiseen rakennukseen. Potilaita on noin 220.
Pidämme huolta potilaiden ja henkilökunnan turvallisuudesta -
sekä siitä, että heillä on kaikki tarvittavat lääkintävälineet käytössään.
Kehotamme edelleen terroristeja antautumaan.
Ne, jotka antautuvat, jäävät henkiin.
Muita vastaan taistelu jatkuu, kunnes heidät on eliminoitu.
Neuvottelut -
panttivankien vapauttamista koskevasta sopimuksesta jatkuvat, -
mutta läpimurtoa ei ole vielä näköpiirissä. Sitten Washingtoniin.
Edustajainhuoneen Lähi-idän ja Afrikan valiokunta -
järjesti kuulemistilaisuuden.
USCentcomin komentaja, kenraali Michael Kurilla toi tilaisuudessa esiin-
huolensa Venäjän, Iranin ja Kiinan välisen liittolaisuuden syvenemisestä.
Olen hyvin huolissani -
Venäjä―Kiina―Iran-suhteiden elpymisestä.
Tilanne on tällä hetkellä se, -
että Iran nojaa Kiinaan ja Venäjä puolestaan Iraniin.
Iran myy pakotteista huolimatta 90 prosenttia öljystään Kiinalle.
Eli käytännössä Kiina rahoittaa -
Iranin kumouksellista ja pahantahtoista toimintaa Lähi-idässä.
Iran on toimittanut Venäjälle tuhansia itsemurhalennokkeja.
Se on toimittanut Venäjälle kokonaisia lennokkijärjestelmiä -
ja rakentanut sinne myös tehtaan, jossa Venäjä voi nyt valmistaa -
lennokkeja itse. Samalla Venäjä on yhä riippuvainen toimitusketjuista.
Suljettujen ovien takana keskusteltava huolenaihe on se, -
mitä Venäjä puolestaan voi toimittaa Iranille.
Tiedämme myös, että Kiina saa 50 prosenttia öljystään Lähi-idästä.
Kiinan tavoitteena on kasvattaa -
diplomaattista, sotilaallista ja taloudellista valtaansa Lähi-idässä.
Kiitos seurasta!
TV7 Israel toimii lahjoitusten varassa eikä tavoittele voittoa.
Koko tuotantomme on katsottavissa ilmaiseksi.
Jos tuotantomme on siunannut sinua ja haluat tukea kustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Rukoillaan rauhaa Jerusalemille ja pelastusta Israelille.
Olen Jonathan Hessen. Shabbat shalom ja siunausta!
Nähdään tulevien ohjelmien parissa, jos Luoja suo.
Siihen saakka shalom Jerusalemista.